Intel Core

Intel Core on Intelin valmistamien 64-bittisten x86-64 suorittimien tuotesarja. Core-tuotesarja julkaistiin tammikuussa 2006 Pentium- ja Celeron-tuotemerkkien seuraajaksi. Tuotesarjan tehokkaimmille versioille annettiin brandinimi Core Ultra.

Core-tuotteet on jaettu eri suorityskykykategorioihin. Vuoteen 2023 saakka Core i3 oli halpasuoritin (vuodesta 2010), Core i5 keskihintainen, Core i7 ylemmän hintaluokan ja Core i9 huippumalli (vuodesta 2017). Vuoden 2023 lopulla Intel pudotti i-etuliitteen pois uusista, tuotenimillä Core (Core 3/5/7/9) tai Core Ultra (Core Ultra 3/5/7/9) markkinoitavista suorittimistaan.

Historia

Core-nimi otettiin käyttöön tammikuussa 2006 julkaistuissa vielä 32-bittisissä Core Solo ja Core Duo -suorittimissa (koodinimi Yonah), jotka oli tarkoitettu kannettaviin tietokoneisiin. Nämä eivät kuitenkaan perustuneet vielä varsinaiseen Core-arkkitehtuuriin, vaan Pentium M -mobiilisuorittimeen. Näissä Solo tarkoittaa yhtä suoritinydintä käyttävää prosessoria ja Duo kahden ytimen suoritinta.

Ensimmäinen pyötätietokoneisiin tarkoitettu Core-suoritin (koodinimi Conroe) julkaistiin heinäkuussa 2006.
Tämä perustuu uuteen 64-bittiseen Core-mikroarkkitehtuuriin, joka korvasi Pentium 4 -suorittimen NetBurst-arkkitehtuurin.
Tätä suoritinta myytiin tuotemerkeillä Core 2 Duo, Xeon, Pentium Dual-Core ja Celeron. Neliytimisiä malleja myytiin nimellä Core 2 Quad ja vakavamielisille harrastajille Core 2 Extreme korkeammalla kellotaajuudella ja ilman kerroinlukkoa.

Kehitys

Intelin PC-suorittimien toteutus on Core-sarjassa pysynyt verrattaen muuttumattomana, mutta suorittimet ovat tietenkin kehittyneet puolentoista vuosikymmenen aikana.
Ensimmäinen Core-arkkitehtuurin suoritin valmistettiin 65 nm valmistustekniikalla.
Intel otti käyttöön ns. Tick-tock-mallin, jossa tock-vaihe merkitsi mikroarkkitehtuurin kehittämistä tehon ja energiatehokkuuden parantamiseksi ja joskus uusien käskyjen käyttöönottoa. Tick-vaihe puolestaan merkitsee siirtymistä uuteen valmistustekniikkaan (die shrink), jolla samalla piirille saadaan enemmän transistoreita ja vähennetään virrankulutusta. 
Maaliskuusta 2016 Intel on julistanut uuden prosessi-arkkitehtuuri-optimointi-mallin, jossa kolmea sukupolvea prosessoreita valmistetaan samalla valmistustekniikalla ja kolmas sukupolvi keskittyy optimointiin.

Käskykantalaajennokset
(Huomattava että AMD64-yhteensopiva 64-bittinen käskykanta vaati jo määritelmien mukaan SSE ja SSE2 -tuen.https://walbourn.github.io/directxmath-sse-sse2-and-arm-neon/ )

SSSE3
 Core-arkkitehtuurin uudet käskyt, jotka operoivat 64-bitin MMX- tai 128-bittisillä XMM -rekistereillä.

SSE4
 julkistettiin 2008. 47 käskyä lisättiin Penryn-suorittimeen, 7 lisäkäskyä Nehalem-suorittimeen (SSE4.2).

Advanced Vector Extensions (AVX)
 Esitelty 2008 ja toteutettu Sandy Bridge -suorittimessa vuodesta 2011.
 suorittimen SIMD-rekisterit on levennetty 256-bittisiksi. Lisää 16 YMM-rekisteriä, joissa voi laskea neljä 64-bittistä liukulukua tai kahdeksan 32-bittistä liukulukua rinnan. Viittaus XMM-rekistereihin käsittelee nyt YMM-rekisterien alempaa 128-bittiä.https://walbourn.github.io/directxmath-avx/ 

Advanced Vector Extensions 2 (AVX2) eli Haswell New Instructions.
Laajentaa kokonaislukujen laskun SSE- ja AVX-käskyllä 256-bittisiin lukuihin

AVX-512 
 Vuonna 2013 esitelty laajennus 512-bittisten lukujen käsittelyyn. Toteutettu Xeon Phi x200 (Knights Landing) ja Skylake-X -suorittimissa.

Nimeäminen
Marraskuussa 2008 julkaistujen Nehalem-mikroarkkitehtuuriin perustuvien suorittimien mukana Intel otti käyttöön uuden nimeämiskäytännön. Suorittimen ominaisuuksia ilmaisevista Solo ja Duo -nimistä luovuttiin ja tilalle otettiin hintaluokkaa ilmaisevat Core i3, Core i5 ja Core i7.

Tätä nimitetään myös ensimmäiseksi sukupolveksi, sillä kaikissa suorittimissa tämän jälkeen mallinumerossa ilmaistaan sukupolvi, jota suoritin edustaa. Core-suorittimien nimeäminen on erittäin monimutkaista, sillä nimetyn arkkitehtuurin lisäksi eri hintaluokan malleilla on omat koodinimet ja lisäksi niitä myydään eri malleina.

Esim. Nehalem-arkkitehtuurin pohjalta valmistettiin seuraavat suorittimet:
Lynnfield (myyty nimellä Core i5, Core i7 eri malleina)
Bloomfield (Core i7, Core i7 Extreme)
Jasper Forest (myyty nimellä Celeron)
Gainestown, Beckton (myyty nimellä Xeon)
Clarksfield (kannettaviin tietokoneisiin nimellä Core i7 ja Core i7 Extreme)
Edelleen Intelin sivut listaavat Clarksfield-suorittimesta 14 eri mallia eri kellotaajuuksilla ja välimuistin määrillä. 

Harrastajien keskuudessa legendaarisen maineen saaneen Haswell-prosessorin mallinimi Intel Core i7-4790 kertoo kyseessä olevan neljännen sukupolven korkeamman hintaluokan Core-suoritin. Vastaavasti Intel Core i9-14900K on  14. sukupolven huippumalleja (loppuvuodesta 2023).

Suorittimien nimissä voi olla myös numerosarjan perässä kirjaimia ilmaisemassa erilaisia asioita: 
 F kertoo, että suorittimessä ei ole integroitua grafiikkapiiriä
 G kertoo, että suorittimessä on integroitu grafiikkapiiri
 K tarkoittaa, että suorittimessa ei ole kerroinlukkoa
 S tarkoittaa erikoismallia
 U on kannettaviin tietokoneisiin tarkoitettu vähävirtainen suoritin
 H on korkean suorituskyvyn mobiilisuoritin
 E on sulautettu suoritin
 B on Ball Grid Array -kannalla varustettu pintaliitoskomponentti.

Core-nimellä myytyjä suorittimia

Sukupolvi Vuosi Mikroarkkitehtuuri suurin kellotaajuus valmistustekniikka 2003 Enhanced Pentium M (Yonah) 2333 65 nm 2006 Core 3000 65 nm 2007 Penryn (die shrink) 3333 45 nm1 2008 Nehalem 3600 2010 Westmere (die shrink) 3866 32 nm22011 Sandy Bridge 40003 2012 Ivy Bridge (die shrink) 4100 22 nm4https://ark.intel.com/content/www/us/en/ark/products/75122/intel-core-i74770-processor-8m-cache-up-to-3-90-ghz.html  2013 Haswell 44005 2014 Broadwell (die shrink) 3700 14 nm6https://ark.intel.com/content/www/us/en/ark/products/88196/intel-core-i76700-processor-8m-cache-up-to-4-00-ghz.html 2015 Skylake 52007https://ark.intel.com/content/www/us/en/ark/products/97128/intel-core-i77700-processor-8m-cache-up-to-4-20-ghz.html 2016 Kaby Lake7https://ark.intel.com/content/www/us/en/ark/products/126686/intel-core-i78700-processor-12m-cache-up-to-4-60-ghz.html , 8 ja 9https://ark.intel.com/content/www/us/en/ark/products/191789/intel-core-i99900-processor-16m-cache-up-to-5-00-ghz.html 2017 Coffee Lake 8 2018 Cannon Lake 3200 10 nm10 2019 Sunny Cove 4100 Comet Lake  14 nm Ice Lake  10 nm112020 Tiger Lake Willow Cove5300 2021 Cypress Cove  5300 14 nm12 Alder Lake   "parannettu" 10 nmhttps://www.techpowerup.com/284936/intel-rebadges-10nm-enhanced-superfin-node-as-intel-7-invents-other-creative-node-names  Golden Cove  550013 2022 Raptor Lake Raptor Cove14  2023 

Lähteet

Aiheesta muualla
 https://ark.intel.com/content/www/us/en/ark/products/series/79666/legacy-intel-core-processors.html

Luokka:Intelin suorittimet